
Osakasutusloa andmine (Äkkeküla tee 12, Jalgratta tee 5//Jalgratta tee L2)


1. ASJAOLUD JA MENETLUSE KÄIK
Ehitisregistri keskkonda laekus osakasutusloa taotlus Äkkeküla tee 12 krundile rajatud ehr-koodiga 220843173 suusastaadioni välisele ringteele ning Jalgratta tee 5//Jalgratta tee L2 krundile rajatud ehr-koodiga 221370986 kõnnitee 10,7 m pikkusele lõigule.
	Kasutusloa taotlus, menetlus,
taotleja
	10.10.2022. a taotlus nr 2211371/18398, menetlus nr 328908,
OÜ Kivipartner (registrikood 11298405)

	Ehitisregistri kood, nimetus, 
kasutamise otstarve      
	Ehitis 1: 220843173, suusastaadion koos lasketiiruga, 
24111 spordiväljak või staadion;
Ehitis 2: 221370986, Narva suusastaadioni rajad,
24129 muu nimetamata spordi- või puhkerajatis

	Ehitise asukoht,
katastritunnus
	Narva linn, Äkkeküla tee 12, 51103:004:0026;
Narva linn, Jalgratta tee 5//Jalgratta tee L2, 51103:004:0021

	Tehtud ehitustööde 
lühikirjeldus
	Ehitisealuse pinnaga 2 872 m2 välise ringtee rajamine koos truubi paigaldamisega;
Ehitisealuse pinnaga 32,5 m2 ja 10,7 m pikkuse kõnnitee lõigu rajamine 

	Ehitise omanik
	Sihtasutus Narva Linna Arendus (registrikood 90003812)

	Ehitusluba, menetlus,
korraldus

	18.08.2021. a ehitusluba nr 2112271/28069, menetlus nr 266379,
Narva Linnavalitsuse 18.08.2021. a korraldus nr 621-k.
Ehitusloaga on haaratud 5 kinnistut, ehitisealuse pinnaga 12 028 m2 suusastaadion ning ehitisealuse pinnaga 5 280 m2 rajad.

	Ehitusloale ja kasutusloale esitatud ehitusprojekt
	Teedeprojekt OÜ poolt 06.07.2021. a koostatud 
„NARVA SUUSASTAADION“ põhiprojekt nr T02521,
digidoc-boks „T02521_PP_NarvaSuusastaadion_2021-07-06.asice“


Kasutusloa menetlusse oli ehitisregistri keskkonnas kaasatud kooskõlastamiseks ja arvamuse avaldamiseks erinevad asutused, mis peavad seaduse või määruse kohaselt esitama menetlevale haldusorganile arvamuse või kooskõlastuse õigusakti andmiseks või mille õigusi, huve ja kohustusi võib ehitis puudutada, ehitusseadustiku § 54 lõike 6 ja haldusmenetluse seaduse § 11, 27 ja 40 alusel. 

Narva Linnavalitsuse Linnamajandusamet ning Narva Linnavalitsuse Arhitektuuri- ja Linnaplaneerimise Amet esitasid oma nõusolekud ehitisregistri keskkonnas.

Ehitustööde tellija sihtasutus Narva Linna Arendus esitas oma kooskõlastuse OÜ Kivipartner poolt teostatud tööde kohta (linnavalitsuse dokumendiregistris 04.11.2022. a kiri nr 1-12.2/11002).

13.10.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 03.11.2022. a on taotleja esitanud lõplikult kõrvaldatud puudustega ehitusdokumentatsiooni.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Arhitektuuri- ja Linnaplaneerimise Ameti keskkonnamõjude hindamise vanemspetsialist otsustas, et antud juhul ei ole vaja keskkonnamõju hindamise eelhinnangut anda, kuna keskkonnamõjud on hinnatud Narva linnas asuvate Äkkeküla 2 ja Äkkeküla 3 maaüksuste ning nende lähiala detailplaneeringu keskkonnamõju strateegilises hindamises (töö koostaja: OÜ Alkranel, Tartu 2007 / 2008, algatatud Narva Linnavolikogu 26.04.2007. a otsusega nr 159). 
Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitise osa vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda osakasutusloa Äkkeküla tee 12 krundile rajatud ehr-koodiga 220843173 suusastaadioni välisele ringteele ning Jalgratta tee 5//Jalgratta tee L2 krundile rajatud ehr-koodiga 221370986 kõnnitee 10,7 m pikkusele lõigule.
2.   ÕIGUSLIKUD ALUSED
2.1. Ehitusseadustiku § 50 lõike 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.
2.2. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.3. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
[bookmark: _GoBack]2.4. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda osakasutusluba Äkkeküla tee 12 krundile rajatud ehr-koodiga 220843173 suusastaadioni välisele ringteele ning Jalgratta tee 5//Jalgratta tee L2 krundile rajatud ehr-koodiga 221370986 kõnnitee 10,7 m pikkusele lõigule, mis on rajatud Teedeprojekt OÜ poolt 06.07.2021. a koostatud „NARVA SUUSASTAADION“ ehitusprojekti alusel (digidoc-boks „T02521_PP_Narva Suusastaadion_2021-07-06.asice“).

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

